Intsolazioa (eleberria)

Intsolazioa edo Intsolazioa (maitasun-istorio) Emilia Pardo Bazán-ek idatzitako eleberria da. Bost hilabeteko epean, 1889an, eleberri hau argitaratzeaz gain, Morriña atera zuen, biak maitasun-istorio azpitituluarekin.

Liburuak eskaintza bat adierazten du;

 Testuingurua 
Emiliak eleberri hau dagoeneko idazle ezagun bezala ezarrita zegoenean idatzi zuen.

 Testuinguru historiko eta literarioa 
Literatura errealistak arrakasta handia izan zuen Europan XIX. mendearen erdialdean, Espainiara mugimendua geroago iritsi zelarik. Atzerapen hau bigarren industria-iraultza berantiarraren eta burgesiaren garapen motelaren ondorioa izan zen. Industria-iraultzak liburu eta egunkarien ekoizpena erraztu eta produkzioa emendatu zuen; hala, jende gehiagok ikasi zuen irakurtzen, aldi berean eskaria handitu eta merkatua haziarazi zuena.Ingela Johansson. 2012. «Un estudio de la crítica social en las tres obras “Pipá”, “Doña Berta” e Insolación», Lund Unibertsitatea.

Eliza eta Estatua ez ziren irakurle bakarrak, autoreek interesa zuen publiko zabalagoarentzat beste literatura idatzi zezaketen. Errealismoak, garai berriaren objektibotasun-nahia islatzen zuen, gizarte-errealitatea, portaera, eta ohiturak erretratatuz. Literatura errealista  batez ere burgesiarena zen, Emilia Pardo Bazán kondesa esaterako. Beraz, errealismoak etxean, lanean, kalean eta abarretan hitz egiten zen eguneroko hizkera erabiltzen zuen bitartean, burgesia irudikatzean kezka ekonomikoak azaltzen ziren, idealistak baino. Nahiz eta, tradizio katoliko eta moral burges berriaren arteko gatazkaren gaia ere aipatzen zen. Autoreek errealismoa erabili zuten ideologiak defendatzeko eta haiei aurre egiteko.

 Argumentua 
Asís Taboada, Andradeko markesa, alargun gazteari buruzkoa da obra. Galiziako emakume honek bizitza aberatsa du Madrilen: lagunak eta senideak bisitatzen ditu eta solasaldietan parte hartzen du. Bilera horietako batean, Sahaguneko dukesa lagun onaren etxean, Diego Pacheco cadiztarrarekin topo egin du. Hurrengo goizean, gizon honekin topo egin du mezarako bidean eta San Isidroko azokara gonbidatzen du.

Azpititulua maitasun-istorioa izan arren, Intsolazioa ez da ohiko maitasun-istorio bat, helburua literaturaren feminizazio erromantikoa gainditzea da; izan ere, eleberriaren amaieran emakumearen patua ez da ezkontza, gozamen fisikoa baizik.

 Pertsonaiak 
Eleberria hiru pertsonaia nagusiren inguruan garatzen da; hala, Pardok gizarte patriarkalaren eta gizon aurrerakoiak irudikatzen ditu:

 Asís Taboada, Andradeko markesa. Gazte alarguna, errespetatua eta gupidagabea. Umetatik ama umezurtza izan arren, Asís giro komodoan hazi zen Andradeko markesarekin ezkondu arte. Markesa bera baino askoz zaharragoa zenez, laster alargundu zen. Maitasunari dagokionez, eleberriaren hasi aurretik "sentimendu aseezinak edo lasaiak" besterik ez zituen eduki, eta desira fisikoa Diego Pachecorekin aurkitzen du, eleberriaren muina dena.

 Diego Pacheco. Gazte cadiztarra, limurtzaile eta harroa da, Asís hartaz maitemintzen delarik. Eleberriko beste pertsonaia batek "Kalabaua, zintzoa eta sotila, baita abenturazalea eta barregarria inor ez bezala, eta oso xahutzailea" bezala deskribatzen du; Pachecok ez duena gezurtatzen, portaera aldatzeko prest dagoen arren.

 Gabriel Pardo. Asís-en laguna da, beste pertsonaiek haren eskongaitzat hartzen dute. Gizarte oneko tertulietan parte hartzen du, nihilista da, probokatzaile moderatua, ia feminista.

 Erreferentziak 

 Ikus, gainera 

 Gaztelaniazko galiziar idazleak
 Real Academia Galega
 Errealismo (literatura)

 Kanpo estekak 
 Miguel de Cervantes Liburutegi Birtuala: Liburua osotasunean (gaztelaniaz: «Insolación. (Historia amorosa)»).
 Emilia Pardo Bazán-en bibliografia (hizkuntza ezberdinetan).

Kategoria:Emilia Pardo Bazán
Kategoria:Madrilen girotutako eleberriak
Kategoria:Espainiako eleberriak
Kategoria:Gaztelaniazko eleberriak
Kategoria:Errealismoko eleberriak
Kategoria:XIX. mendeko eleberriak
Kategoria:Espainiako literaturaren historia
Kategoria:XIX. mendeko literatura
Kategoria:Espainiako literatura
Kategoria:XIX. mendea Espainian
Kategoria:1889ko liburuak
Kategoria:1889ko lanak